Анализ на напреженията трябва да се извършва, за да се обосноват минималните конструктивни дебелини на стените. При композитните конструкции този анализ трябва да включва определяне на напреженията в обвивките и влакната.
 6.7. Анализ на пропуските преди разрушаване
 Бутилките от типове CNG-1, CNG-2 и CNG-3 трябва да притежават характеристиката „пропускане преди разрушаване“ (ППР). Изпитването за ППР се извършва в съответствие с точка А.6 (допълнение A към настоящото приложение). Не е необходимо да се проверява ППР при конструкциите на бутилки, които са издържали изпитването на якост на умора, извършено в съответствие с точка А.13, в продължение на повече от 45 000 цикъла на изменение на налягането (допълнение A към настоящото приложение). В допълнение Е са описани за информация два метода за анализ на ППР
 6.8. Контрол и изпитване
 Производственият контрол трябва да описва програмите и процедурите за:
 а)
 контрол на производството, изпитвания и критерии за приемане и
 б)
 периодични проверки по време на експлоатация, изпитвания и критерии за приемане. Интервалът между отделните визуални проверки на външните повърхности на бутилките се определя в съответствие с точка 4.1.4 от настоящото приложение, освен ако няма друго решение на органа по одобряване на типа. Производителят трябва да определи критериите за отхвърляне при нова визуална проверка на база резултатите от изпитването под налягане с циклично натоварване на бутилките, показали дефекти. В допълнение Ж на настоящото приложение се дават указания за съдържанието на инструкциите на производителя относно поддържането, използването и проверката на бутилките.
 6.9. Противопожарна защита
 Всички бутилки трябва да са защитени срещу пожар посредством устройства за понижаване на налягането. Бутилката, материалите, които я съставят, устройствата за понижаване на налягането и всеки добавен изолационен или защитен материал трябва да са конструирани така, че съвместно да осигуряват подходящо равнище на защита в условията на пожар при изпитването, определено в точка А.15 (допълнение A към настоящото приложение).
 Устройствата за понижаване на налягането се изпитват в съответствие с точка A.24 (допълнение A към настоящото приложение).
 6.10. Отвори
 6.10.1. Общи положения
 Отвори се допускат само върху дъната. Осите на отворите трябва да съвпадат с надлъжната ос на бутилката. Резбите трябва да са нарязани чисто, равномерно, без прекъсвания на повърхността и да са калибрирани.
 6.11. Опори на бутилките
 Производителят трябва да определи начина на закрепване на бутилките при монтирането им в превозното средство. Производителят също трябва да посочи указания за монтирането на опорите, включително силата и момента на затягане, които осигуряват необходимата сила на удържане, но без да предизвикват неприемливи напрежения в бутилките или повреда на повърхността на бутилките.
 6.12. Външна защита от въздействието на околната среда
 Външната повърхност на бутилките трябва да отговаря на изискванията при изпитването в условията на околната среда от точка А.14 (допълнение A към настоящото приложение). Външната защита на бутилките може да се осигури по един от следните начини:
 а)
 окончателна обработка на повърхността, осигуряваща съответната защита (например метализация върху алуминий, анодиране); или
 б)
 използване на подходящи влакна и пълнители (например въглеродна нишка в смола); или
 в)
 защитно покритие (например органично покритие, боя), което трябва да отговаря на изискванията на точка A.9. (допълнение A към настоящото приложение).
 Всяко